Arkivsak-dok. 151 - 16 

Saksbehandler:

Behandles av: Møtedato:

Sandnes Eiendomsselskap KF 23.11.2016

**Prosjektnummer 30021 – K2 for «Utvidelse og oppgradering på Skeiene ungdomsskole, U21-skole»**

**Bakgrunn for saken:**

I sak 60 – 16, Kostadsoverslag 1 (K1) Prosjektnr. 30021, Utvidelse og oppgradering på Skeiane ungdomsskole, U-21 ble det godkjent prosjektramme på 232 mill kr. Prosjektet er prosjektert i byggherreregi og lyst ut på åpen anbudskonkurranse som delte entrepriser.

I denne saken legger daglig leder fram forslag til kostnadsoverslag 2.

**Saksopplysninger:**

Byggearbeidene for utvidelse og oppgradering av Skeiene ungdomsskole er lyst ut som åpen anbudskonkurranse som delte entrepriser.

Anbudskonkurransen:

Denne anskaffelsen er omfattet av lov om offentlige anskaffelser, og har blitt kunngjort i DOFFIN (Database for offentlige innkjøp) og TED .

Konkurransen ble utlyst i delte entrepriser i åpen anbudskonkurranse med følgende entrepriser:

R01 Brakkerigg,

R02 Rivearbeider,

E01 Grunn og utomhusarbeider,

E02 Betong og stålarbeider,

E03 Tømmer, lås og beslag og tekkingsarbeider,

E04 Maler-, gulv- og flisearbeider,

E05 Glass og aluminiumsarbeider,

E06 Røranlegg,

E07 Luftbehandlingsanlegg,

E08 Elkraft, teleteknikk og SD-anlegg,

E09 Heis.

Avtalt tilbudsfrist for samtlige delentrepriser er satt til 15. november. For delentreprise E03 er det bedt om utvidet anbudsfrist. Dette er akseptert og det er her gitt ny tilbudsfrist 21. november.

**Vurderinger:**

En vil for alle delentrepriser med tilbudsfrist 15. november starte arbeidet med tilbudsåpning, kontroll av kvalifikasjonskrav og tildelingskriterier umiddelbart etter tilbudsfrist. Siste delentreprise åpnes og kontrolleres 21. november.

Prosjektet har en stram framdriftsplan og det er ønskelig å starte rivearbeider allerede før jul. Av den grunn er det behov for styrebehandling av kostnadsoverslag 2 (K2) i møtet 23. november. Daglig leder foreslår derfor at kostnadsoverslag 2 etter anbudsåpning sammen med informasjon om deltakelse i kurransen, legges fram for styret direkte i møtet. Forslag til vedtak vil være avhengig av resultat av anbudskonkurransen og det foreslås derfor at daglig leder legger dette fram i møtet.

**Forslag til vedtak:**

* I hht de opplysninger som fremkommer av saksutredningens samt er fremlagt i styremøtet, fatter styret følgende vedtak:

Sandnes Eiendomsselskap KF, 16.11.2016

Torbjørn Sterri

daglig leder